Diari Oficial de la Generalitat Valenciana


Sumari del DOGV 7919, del 17-11-2016 (2016/8934)

Informació pública de la correcció d'errors en l'àmbit PRI A.4-2 Parc central d'enginyers, magatzem d'intendència i servei militar de construccions (03536/2016/000224).
------------------------------------------------------------------------------------------------------------------------------------------------------------------------

### Dades del document

Número de DOGV
:   7919

Data del DOGV
:   17-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8934


Data del document
:   08-11-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la correcció d'errors en l'àmbit PRI A.4-2 Parc central d'enginyers, magatzem d'intendència i servei militar de construccions (03318/2016/000224). [2016/8934]  
La Junta de Govern Local de l'Ajuntament de València, en sessió celebrada el 28 d'octubre de 2016, va adoptar l'acord que en la part dispositiva diu el següent:  
  
«Primer. Apreciar l'existència dels errors materials, aritmètics o de fet assenyalats en el punt tercer del document presentat pel SEPES, proposta de rectificació d'errors del pla de reforma interior, àmbit A.4-2 Parc central d'enginyers, magatzem d'intendència i servei militar de construccions.  
Segon. Iniciar el procés de consulta a les administracions públiques afectades i persones interessades en el document de correcció d'errors proposat en l'àmbit A.4-2 del PRI Parc central, magatzem d'intendència i servei militar de construccions, i sotmetre'l a informació pública durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Tercer. Procedir a la inserció en el web municipal (www.valencia.es) de la documentació sotmesa a informació pública i posar-la a disposició del públic a l'Oficina Municipal d'Informació Urbanística, situada a la planta baixa de l'edifici municipal de l'Antiga Fàbrica de Tabacs, al carrer d'Amadeu de Savoia, número 11.  
  
Quart. Comunicar aquest acord al Servei d'Assessorament Urbanístic i Programació i als altres serveis municipals afectats.  
  
Cinqué. Notificar aquest acord al SEPES, a la Conselleria d'Habitatge, Obres Públiques i Vertebració del Territori, a la Federació d'Associacions de Veïns de València i als interessats en l'expedient.»  
  
I, de conformitat amb el que estableix l'article 57 en relació amb l'article 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, comptadors des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 8 de novembre de 2016.- El secretari: Manuel Latorre Hernández.